ທ່ານນາງປະທານສະພາແຫ່ງຊາດ ຫງວຽນທິກິມເງິນ ພົບປະເຈລະຈາກັບປະທານາທິບໍດີ ເວເນຊູເອລາ
(ທ່ານນາງປະທານສະພາແຫ່ງຊາດຫງວຽນທິກິມເງິນ
ພົບປະເຈລະຈາກັບປະທານາທິບໍດີເວເນຊູເອລາ)
ຕອນບ່າຍວັນທີ 30/11, ທ່ານນາງປະທານສະພາແຫ່ງຊາດ ຫງວຽນທິກິມເງິນ ພ້ອມກັບຄະນະຜູ້ແທນຂັ້ນສູງພັກ ແລະ ລັດຫວຽດນາມ ໄດ້ເດີນທາງອອກຈາກນະຄອນຫຼວງ ລາຮາວານ, ປະເທດກຸຍບາ, ກັບເມືອປະເທດ, ສິ້ນສຸດການເຂົ້າຮ່ວມພິທີໄວ້ອາໄລຜູ້ນຳປະຕິວັດກຸຍບາ Fidel Castro.
ກ່ອນໜ້ານັ້ນ, ຢູ່ນະຄອນຫຼວງ ລາຮາວານ, ທ່ານນາງປະທານສະພາແຫ່ງຊາດ ຫງວຽນທິກິມເງິນ ໄດ້ມີການພົບປະເຈລະຈາກັບທ່ານປະທານາທິບໍດີສ.ເວເນຊູເອລາ Nicolas Maduro. ທີ່ການພົບປະເຈລະຈາ, ການນຳ 2 ທ່ານໄດ້ເປັນເອກະພາບນຳກັນວ່າ ໃນໄລຍະຈະມາເຖິງ, 2 ຝ່າຍຕັ້ງໜ້າຜັນຈະຫຍາຍການປະຕິບັດບັນດາຂໍ້ຕົກລົງ, ຄຳໝັ້ນສັນຍາລະຫວ່າງການນຳຂັ້ນສູງ 2 ປະເທດ, ພິເສດແມ່ນໃນບັນດາຂົງເຂດຮ່ວມມືດ້ານກະສິກຳ ແລະ ພະລັງງານ - ນ້ຳມັນອາຍແກັດ, ຄົ້ນຄວ້າບັນດາມາດຕະການ ຫຼື ກົນໄກພິເສດເພື່ອແນໃສ່ເພີ່ມວົງເງິນການຄ້າ 2 ສົ້ນ. 2 ຝ່າຍກໍ່ຢືນຢັນຈະສືບຕໍ່ເພີ່ມທະວີການສົມທົບກັນ ແລະ ສະໜັບສະໜູນເຊິ່ງກັນ ແລະ ກັນຢູ່ບັນດາອົງການຈັດຕັ້ງສາກົນ ແລະ ເວທີປາໄສຫຼາຍຝ່າຍຊຶ່ງ 2 ປະເທດພ້ອນກັນເຂົ້າຮ່ວມ.
ແລະກໍໃນວັນດຽວກັນ, ທ່ານນາງປະທານສະພາແຫ່ງຊາດ ຫງວຽນທິກິມເງິນໄດ້ໃຫ້ການຕ້ອນຮັບນັກວິລະຊົນນັກຮົບຮັກຊາດຂອງກຸຍບາ Antonio Guerrero.
(ແຫຼ່ງຄັດຈາກ VOV)